rlitschk/wikidir huggingface dataset:
Elm betekent Elm, Barggrupp in Neddersassen, Elm, Oort in de Gemeen Geestland in’n Landkreis Cuxhoben, Neddersassen, Elm, Oort in de Gemeen Oosterholt-Scharmbeek in’n Landkreis Oosterholt, Neddersassen, Elm, Stadt in Arkansas, USA, Elm, Oort in de Gemeen Schlüchtern in’n Main-Kinzig-Kreis, Hessen, Elm, Oort in’n Kanton Glarus, Swiez, Elm, Oort in Tschechien, Elm, Barg in de Stiermark, Öösterriek, Elm, Oort in de Gemeen Schwalbach in’n Landkreis Saarlouis, Saarland, Elm, en E-Mail-Programm. Dat is ok de hoochdüütsche Naam von Öölm, Oort in de Stadt Bremervöör in’n Landkreis Rodenborg, Neddersassen. Elm is de Familiennaam von Adolph von Elm (1857–1916), düütschen Gewerkschafter un Soziaaldemokraat, Britta Elm (* 1967), düütsche Moderatorin, David Elm (* 1983), sweedschen Footballspeler, Dieter von Elm (* 1951), düütschen Jurist, Joachim Elm (1931–2012), düütschen Diplomaat, Jürgen Elm (1952–2017), düütschen Footballspeler, Kaspar Elm (1929–2019), düütschen Karkenhistoriker, Ludwig Elm (* 1934), düütschen Politiker, Rasmus Elm (* 1988), sweedschen Footballspeler, Steven Elm (* 1975), kanaadschen Iesflinklöper, Susanna Elm (* 1959), düütsche Historikerin, Theo Elm (* 1944), düütschen Germanist, Viktor Elm (* 1985), sweedschen Footballspeler. Kiek ok bi: Elm Township, Elm River. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt
Lara Flynn Boyle (* 24. März 1970 in Davenport, Iowa, USA) is en US-amerikaansche Schauspelerin. Ehrn Naam hett se vun de Figur Lara ut Doktor Schiwago. Ehr Öllern hebbt sik scheden laten, as se söss weer, so keem se mit ehr Mudder na Chicago. Wiel ehr Kindheit hett se an en Kurs deelnahmen, ut den rut se ehr Intresse för de Schauspeleree opdeckt hett. Se kreeg en Stipendium för de Chicago Academy for the Arts, wat en sünnere High School is mit’n Sworpunkt op Kunst. As se ehrn Afsluss in de Tasch harr, is se mit ehr Mudder na Los Angeles togen, woneem se en Filmkarriere anfangen wull. Na en Reeg vun lüttere Rullen in Film un Feernsehn hett se 1989-90 in David Lynchs Kult-Feernsehreeg Twin Peaks de Rull Donna Hayward, wat hör bekannste Rull is. Ehr Karriere hett dör disse Rull groden Swung kregen, man se kreeg dorna ok jümmer wedder teemlich sünnerbore Rullen. In ehr Loopbahn hett se Högen un Depen hatt. In de Klatschpresse is jümmer mol wedder wat vun ehr to lesen, sünners vun wegen ehr Leefschoppen mit bekannte Hollywood-Stars as to’n Bispeel mit Jack Nicholson vun 1999-2001. Thema is ok faken ehr Figur, wegen de
I Can Make You Love Me is de Titel vun en US-amerikaanschen Feernsehfilm vun 1993 mit Richard Thomas un Brooke Shields in de Hööftrullen. Dat Filmdrama baseert op en wohren Fall, de sik in de USA todragen hett. Laura Black is en junge Softwaretechnikerin, de jüst ehrn Aflsuss in de Tasch hett un kuum glöven kann, dat ehr en Steed in de beropen Softwarefirma Kensitron in’t Sillicon Valley anboden worrn is. As se mit ehrn Baas en Rundgang dör de Firma maken deit, dröpt se tofallig mit den Kollegen Richard Farley tohopen. Mit en fründlich Lachen stellt se sik vör, wat för ehr sülvst man blots en Saak vun goot Bedrägen is, för Richard aver op’n Slag de Anfang vun en krankhafte Leef. He is övertüügt, dat Laura un he vörenanner bestimmt sünd un fangt dormit an, ehr den Hoff tomaken: Mol bringt he sülvstbackten Kaken mit, mol laadt he ehr in to en Kunzert un jümmer fakener löpt he ehr na un versöcht all’ne över Laura ruttofinnen. Jümmer mehr nimmt em de Ansicht fangen, dat he un Laura nu en Poor sünd, ofschoonst Laura em mehrmols verklort, dat se mit em keen Betog hett, de över den Beroop rutgeiht,
Louis Daniel „Satchmo“ Amstrong (* 4. August 1901 in New Orleans; † 6. Juli 1971 in New York, Queens) weer en US-amerikaansch Jazzmusiker (Trumpeet, Kornett) un Singer. Louis Armstrong sülvst geev immer den 4. Juli, also de Unafhängigkeitsdag vun de USA, as sien Geboortsdatum an. Besünners de Lüüd vun de swaart Bevölkerung in de USA maken dat, wenn dat eegen Geboortsdatum nich bekannt, oder dat nich den sellschoplichen Vörstellungen entspreken dee. He maak sück ok immer een Johr öller as he weer, domit he al as Jugendlicher in de Vergnögensveertel vun New Orleans kunn. Eerst ut en Dööpschien, de man 1983 opdeckt hett, gung dat richtig Geboortsdatum, de 4. August 1901, hervör. Armstrong wurr in armste Verhältnisse ringeboren un wuss blots tietwielig bi sien Moder up. As he söben Johr oold weer, muss he al Zeitungen verkopen. Anfang 1913 hett he al mit en Revolver vun sien Unkel in’n Silvesternacht rümballert, worup man hüm wegen Unruhestiftung in dat Colored Waif’s Home for Boys, en Anstalt för obdaakloos swaart Jugendliche inwiest hett. Dat weer en streng organiseert Anstalt, aber Armstrong hett dor de Grundlaag för dat Kornettspeel lehrt. Bit 1918 hett he sück mit lütt Jobs un eerste Uptreden as Musiker
Chet Baker (born as Chesney Henry Baker Jr.; * 23. Dezember 1929 in Yale, Oklohoma, USA; † 13. Mai 1988 in Amsterdam) weer en Jazzspeler, Trompeter, Singer un Komponist. In’t Öller vun teihn Johr kreeg Baker en Togbasuun vun sien Vader, de en Bewunnerer vun Jack Teagarden weer. Ober Baker weer mehr vun Harry James faszineert un tuusch de Basuun gegen en Trompet. He weer toeerst in’t Schoolorchester, later speel he denn ok op apentliche Danzavenden. 1946 mell he sik to dat Militär un keem mit de 298. Army Band no Berlin. 1948 beenn he sien Tied bi de Armee un studeer Harmonie, an’n Avend speel he in Clubs. No en tweigahn Leev keem Baker 1950 weer to de Armee. Dat folgen Johr weer he no Arizona straafversett un weer later ut „psychiatrischen Grünnen“ in dat Zivilleven entlaten. Weer in Los Angeles speel he af 1952 mit velen groten Jazzspelern: Stan Getz, Charlie Parker un in’t Quartett vun Gerry Mulligan. In’t Fröhjohr 1953 maak he denn mit Russ Freeman en Quartett. In velen Opnahmen vun disse Grupp is Baker as Singer to hören. In’n Harvst 1955 hett he vele Optreed in Europa mit sien egen Quartett oder Quintett hett. Anfang
Seedörp is en Oort un Gemeen in de Samtgemeen Sürsen in’n Landkreis Rodenborg (Wümm). In de Gemeen leeft 946 Inwahners (Stand 31. Dezember 2022), de sik op de beiden Oortsdelen Seedörp un Goerns verdeelt. De Gemeen Seedörp liggt in’n Süüden vun de Samtgemeen. In’n Noorden grenzt de Gemeen Sürsen an, in’n Westen de Gemeen Oostereis. Na de annern Sieten liggt dat Rebeet vun de Samtgemeen Zeven mit de Gemenen Zeven un Heeßel. De Gemeen liggt in en idyllsche Landschop mit grode Wooldflachen, Wischen, Feller un Moorrebeden un Heidflachen. En wiet Nett vun Wanner- un Radweeg geevt de Mööglichkeit, sik in de Natur to bewegen. Bi Godens gifft dat ok en Naturschuulrebeet an’n Rand vun Oostdaal. De Oortsdeel Godens is butendem in’t Johr 1970 in den Wettstriet „Unser Dorf soll schöner werden“ Bundswinner worrn. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. De Gemeen Seedörp gifft dat in disse Form eerst siet de kommunale Rebeetsreform. De beiden Oortsdelen weern vörher egenstännige Gemenen, de den tosamenleggt worrn sünd. De Naam Seedörp geiht torüch op en See, de twüschen de Landstraat un de Hööftstraat vun’n
Klaus-Peter Siegloch (* 15. Mai 1946 in Hamborg) is en düütsch Journalist un Nahrichtenspreker. Siegloch hett an de Universität Hamborg Politikwetenschop, Soziologie un Volksweertschopslehr studeert. Dat Studium hett he 1973 as Diplom-Politologe afslooten. Sien beroplich Karriere fung an as Redakteur bi de NDR. He weer eerst bi de Nahrichtensendung Tagesschau un in’t Regionalfeernsehn; later henn weer he Moderator vun de Sendung Tagesthemen. 1988 is Siegloch up Empfehlung vun Hanns Joachim Friedrichs to’n ZDF wesselt. Dor weer he as Baas vun de Hööftredaktschoon Binnenpolitik för Sendungen as Länderspiegel, Politbarometer un, tosommen mit de domalig ZDF-Chefredakteur Klaus Bresser, för de Sennenreeg Was nun,...? tostännig. Siegloch wurr de Baas vun dat ZDF-Studio in Bonn. 1992 övernehm he de Upgaav vun stellvertredend Chefredakteur un 1994 wurr he Baas vun dat Studio in Washington D.C. Fiev Johr later, 1999, keem Siegloch weer nah Düütschland torüch un övernehm de Moderatschoon vun de heute-Sendung – in’ Wessel mit Petra Gerster. Af 2003 weer he stellvertredend Chefredakteuer vun’t ZDF un Leidsmann vun de Hööfredaktschoon Aktuelles. Dorneben weer he vun 2003 bit Mai 2007 en so nömmt Anchorman (also Hööftspreker) vun’t heute-journal. Disse Job hett he sück mit Claus Kleber un Marietta Slomka deelt. In Juni 2007 wurr he
De Football-Bundsliga 2008/09 weer de 46. Speeltiet in de hööchste Speelklass in'n Football för Mannslüde. Dat is losgahn an'n 15. August 2008 mit en Speel vun den vörmoligen düütschen Meester FC Bayern München tohuse gegen den Hamborger SV (2:2). De leste Speeldag is de 34. Speeldag an'n 23. Mai 2009 ween. Düütschen Meester is to'n eersten Mol in de Geschicht vun düssen Vereen de VfL Wulfsborg wurrn. To de glieke Tiet as in de hööchste Speelklass vun de DFL güng dat ok mit de Tweete Bundsliga los. Al dree Weken vörher weer de eerste Speeldag vun de nee grünnte Drüdde Liga. In de Saison 2008/2009 gifft dat noch wat Nees: An't Enne vun de Saison hett dat (just so, as al twuschen 1982 un 1991) Relegatschoonsspelen twuschen den Sössteinten in de Tabell vun de Bundsliga un den Drüdden in de Tabell vun de Tweede Liga geven. Dat sünd de 1. FC Nürnbarg ut de 2. Bundsliga un Energie Cottbus ut de 1. Bundsliga ween. De Winner 1. FC Nürnbarg is nu in de Speeltiet 2009/2010 in de Bundsliga mit dorbi. Cottbus möss afstiegen. De beiden Relegatschoonsspelen hefft an'n 28. Mai un an 31. Mai 2009 stattfunnen. Just so is dat
Disse Artikel is man blots en Stubben. Du kannst Wikipedia helpen un em verbetern. John William Coltrane (* 23. September 1926 in Hamlet, Noord-Carolina, USA; † 17. Juli 1967 in Huntington, New York, USA) weer en Jazzmusiker (Tenorsaxophon, Sopransaxophon, Piano, Komponist). 1955 is he in dat eerste Miles-Davis-Quintett intreden, aber nah een Johr ok all weer rutflagen, wiel he Drogenprobleme harr. Coltrane is 1967 an Leverkrebs storven. He weer vereheiraadt un harr dree Kinner. 1963 wurr he in de Down Beat Jazz Hall of Fame wählt. Nah hüm is de Asteroid Coltrane nömmt wurrn. John Coltrane. Mehr Biller, Videos oder Audiodateien to’t Thema gifft dat bi Wikimedia Commons. John Coltrane – Offiziell Websteed (engelsch) John Coltrane – Biografie un Diskografie (düüütsch) Biografie, Diskografie, Höörproven un News bi JazzEcho John Coltrane – Völ över den Musiker (düütsch un engelsch) Höörbispelen Detailleerte Diskografie vun John Coltrane Harry Lachner: John Coltrane - A Love Supreme, arte, 16. Mai 2006, Reeg: «30 Jahrhundertaufnahmen des Jazz»
Baumanns Renett is een Sort vun’n Huusappel (Malus domestica), de ok ünner de Naams Rode Winterrenett, Baumanova Reneta, Reinette rouge d´hiver Baumann, Couronne des Dames u. a. bekannt is. Vun den Appel gifft dat vele Mutatschonen. Vun dree Typen warrt vertellt (mit rode Striepen, root-verwaschen un Root mit Steerns), wobi de root-striepige Tyyp vörtotehn is. De Appel is diploid un bleiht middelfröh.. Butendem gifft dat ’n gode Sort to’n Befruchten Gode Frücht laat sik aver blots winnen, wenn de Boom goot pleegt warrt un de Standoort goot is. De Appel is üm 1800 rüm vun Professer J. B. van Mons (Löwen, Belgien) as Samling vun unbekannte Öllernplanten utlesst worrn. De Sort is teemlich wiet verbreedt. Se schall üm 1811 na de Boomschoolbesitters de Bröder Baumann (Bollweiler, Elsass) nöömt wesen. Baumanns Renett is 1874 vun’n düütschen Pomologenvereen in Trier to’n Anbo anraat worrn. Üm 1910 is se in’t Normalsortiment vun all öösterriekschen Kroonlänner mit Utnahm vun Dalmatien un de Bukowina opnahmen worrn. För’n anstännige Oorn is en sünnige Middelbargslaag mit utgleken Waterhussholt fein.. De Anbo is opbest bi över 500 m Hööch över NN. Bito warrt frische un nehrstoffrieke Boddens bruukt. Forst- un Schorflagen schülln ümgahn warrn, vun wegen dat de
Röömsch Riek, latiensch Imperium Romanum (vun dat Staatsrecht her weer de antike Naam „Senatus Populusque Romanus“ (S.P.Q.R.): „De Senaat un dat röömsche Volk“) is de Naam för de Länner un Gemarken, de twuschen dat 8. Johrhunnert v. Chr. un dat 7. Johrhunnert n. Chr. vun de Römers, vun de Stadt Rom oder vun den röömschen Staat regeert wurrn sünd. Ganz klaare Sche’en na de vörröömsche Tied un ok na dat Riek vun Byzanz hen könnt dor nich bi tagen weern. De Aart vun de Herrschop in dat Riek hett sik mit de Johrhunnerte mehrmols ännert. Toeerst is dat en Monarkie ween. Denn is dat umwannelt wurrn in ene Republiek un noch later in en Kaiserriek. As dat unner Kaiser Trajan in’t Johr 116 an’n gröttsten ween is, hett sik dat Röömsche Riek utreckt över Länner up dree Kontinente rund um de Middellannsche See to. Dat lang vun Gallien un grote Deele vun Britannien bit to de Gemarken rund um de Swarte See to hen. Hannel, Kunst un Kultuur hefft in de Tied vun dat Riek in Deele vun sien Rebeet up en unbannige Hööchde stahn. Dat scholl noch Johrhunnerte duern, ehr in Europa un Noordafrika wedder so veel Lüde leven
Charlie ”Bird” oder “Yardbird” Parker (* 29. August 1920 as Charles Christopher in Kansas City, USA; † 12. März 1955 in New York, USA) weer en US-amerikaansch Jazzmusiker (Altsaxophon) un Komponist, de as en vun de Schöpfer un herutragend Interpreten vun de Bebop to en vun de wichtigst un inflootriekst Musiker in de Historie vun den Jazz wurr. He hett ünner annern ok mit Eugene Wright tosommen speelt. 1955 wurr he in de Down Beat Jazz Hall of Fame wählt. Charlie Parker wurr 1979 in de International Academy of Jazz Hall of Fame upnommen. Charlie Parker. Mehr Biller, Videos oder Audiodateien to’t Thema gifft dat bi Wikimedia Commons. Biografie, Diskografie und News bi JazzEcho Detailleerte Diskografie vun Charlie Parker Michael Telega: Biographische Notizen un kommenteert Utwahldiskografie Biografie (engelsch) Diskografie (engelsch)
Raymond Smith Dugan (* 30. Mai 1878; † 31. August 1940) weer en US-amerikaansch Astronom. Dugan hett 1902 sien Studium an’t Amherst College (Massachusetts) afslooten un gung denn nah Heidelbarg, wo he 1905 an de Steernwacht Heidelbarg-Königstuhl sien Dissertatschon verfaat hett. To disse Tied weer de Heidelbarger Steernwacht ünner Max Wolf en Zentrum vun de Asteroidenbeobachtung un –opdecken. To sien Tied dor, hett Dugan 16 Asteroiden opdeckt. Dugan gung 1905 weer in de USA torüch un hett an de Princeton University arbeidt. 1908 wurr he Assistent-Perfesser un 1920 Perfesser. 1909 hett he Annette Rumford heiraadt. 1927 hett he tosommen mit Henry Norris Russell un John Quincy Stewart en inflootriek, tweebändig Wark mit den Titel Astronomy: A Revision of Young’s Manual of Astronomy (Ginn & Co., Boston, 1926-27, 1938, 1945) verfaat, wat över twee Johrteinten to en astronoomsch Standardwark wurr. De eerste Band beschäftig sück mit dat Sünnystem, de tweete mit Astrophysik un de stellare Astronomie. Amherst College Class of 1899 List of Dissertations at the Landessternwarte Heidelberg-Königstuhl
En Frömdwoord is en Woord, dat ut een Spraak in en annere övernahmen worrn is. Anners as dat Lehnwoord is disse frömme Herkumst bi dat Frömdwoord noch to kennen. De Gegensatz to Frömd- un Lehnwöör sünd de Arvwöör, de al so lang Deel vun de Spraak sünd, dat de Wetenschoppers keen frömme Herkumst mehr nawiesen köönt. Dat gifft twee Soorten, wie Frömdwöör in en Spraak opnahmen warrt. De een sünd Wöör för Saken, för de dat ans keen Utdruck gifft. To’n Bispeel hebbt de Lüüd keen Jogurt kennt, ehrdat se em bi de Törken kennenlehrt hebbt. Op de anner Sied gifft dat aver ok Wöör, de Wöör verdrängen doot, de dat al gifft. Dat hett denn mit Prestiesch to doon. En Bispeel sünd de Hoochdüütschen mit jemehr Utdruck för deit mi leed: Op Düütsch heet dat Verzeihung oder Entschuldigung. In’t 17. un 18. Johrhunnert in de alamoodsche Tied keem den aver Franzöösch temlich in Mood un ’keen „wat Beters“ wesen wull, hett franzöösche Phrasen in sien Sätz inbunnen. De Lüüd füngen do an, Pardon to seggen. In’t 20. Johrhunnert harr Franzöösch keen groot Bedüden mehr un Engelsch weer nu de grote Weltspraak. Engelsche Utdrück kemen in Mood un de Lüüd
En Schien-Frömdwoord is en Woord, dat so lett, as wenn dat as Frömdwoord ut en annere Spraak nee in en Spraak opnahmen worrn is, ahn dat dat dat Woord in de annere Spraak överhaupt gifft. En Bispeel is dat Woord Showmaster, dat engelsch lett, aver dat de Engelschen nich kennt. De seggt dor host to. Dat kummt denn vör, wenn en Spraak annerwegens temlich hooch estemeert warrt. Engelsch hett hüdigendaags överall op de Welt temlich veel Prestiesch. Dorvun denkt Lüüd sik, wenn se för en Saak en ne’en Naam bruukt, meist en engelschen Naam ut. Un so sünd ok meist all Schien-Frömdwöör Schien-Anglizismen (en Anglizismus is en Frömdwoord ut dat Engelsche).
Herbie Hancock (Herbert Jeffrey Hancock; * 12. April 1940 in Chicago, USA) is en Jazzmusiker (Piano un Keyboard) un -komponist. 1963 wurr Hancock neben George Coleman (later dör Wayne Shorter ersett), Ron Carter un Tony Williams Liddmaat vun dat berühmte tweet Quintett vun Miles Davis, in dat he bit to'n Sömmer 1968 bleev. Eerstmals weer he 1963 up dat Album Seven Steps to Heaven to hören. 1968 hett he sien egen Band opmaakt un is to den Jazzrock kamen. 1973 hett he sien LP „Headhunters“ opnahmen, een vun de mehrstverköpten LPs in de Historie vun den Jazz. De Improvisatschoon vun Herbie Hancocks is präägt vun en perlenden „funky“ Spelwies un dat Verwennen vun expressiv Krüüzrhythmen. Völ vun sien Kompositionen sünd Klassiker wurrn un deent anner Jazz-Musikers as Improvisatschoonsgrundlaag. Dorto hörrn Watermelon Man, Cantaloupe Island un Maiden Voyage, de allesamt in de 1960er Johren up dat Blue-Note-Label rutkeemen. Herbie Hancock. Mehr Biller, Videos oder Audiodateien to’t Thema gifft dat bi Wikimedia Commons. Websteed vun Herbie Hancock (engelsch)
Wes Montgomery (* 6. März 1925 as John Lesley Montgomery in Indianapolis, USA; † 15. Juni 1968 in Indianapolis) weer en Jazzspeler (Gitarr). Beröhmt wurn is he dörch sien „Oktavtechnik“ bi sien Soli. 1968 wurr he in de Down Beat Jazz Hall of Fame wählt. Joachim Ernst Berendt und Günther Huesmann: Das Jazzbuch Frankfurt/M., Fischer Taschenbuch Verlag, 1992 Richard Cook und Brian Morton: The Penguin Guide To jazz On CD. Sixth edition, London, Peguin, 2001 Martin Kunzler: Jazzlexikon. Reinbek, Rowohlt, 1988 Gene Lees: Original liner notes zu Movin’ Wes (Verve, 1965) All Music Guide Wes Montgomery guitar tab http://www.jazzdisco.org/wes/dis/c/ http://www.duke.edu/~mjs4/wes/wesdisc.htm http://www.edfila.com/wes/
De Blue Notes sünd de in Blues un Jazz üm en Halfton daaltroknen Tons vun de Dur un Moll Tonledder. Bi de Dur-Tonledder sünd dat de Drütte - de Terz, de Föfte - de Quint un de Söbente - de Septime. Bi de Moll-Tonledder ännert sik blots de Föfte un Söbente. De Blues-Tonledder sütt darüm so ut : 1 - b3 - b5 - 5 – b7 – (8) De rünnersette Föfte, Tritonus nöömt, is in de föftiger Johrn de bedüdenste Tonschritt, Intervall, in de „Bebob“-Melodik worrn.
Kurt Beck (* 5. Februar 1949 in Bergzabern) is en düütschen Politiker vun de SPD. Vun 1994 af an regeer he as Ministerpräsident dat Land Rhienland-Palz. Dor is he deenstöllsten Ministerpräsident vun Düütschland mit. An' 16. Januar 2013 wurr, nahdem he vördem ut gesundheitlich Grünnen sien Rückträe verklort harr, Malu Dreyer as sien Nahfolgerin wählt. Vun 2006 bit 2008 weer he ok Vörsitter vun siene Partei. An'n 7. September 2008 hett he up en Dagfohrt vun de SPD verklaart, dat he up düssen Posten Bott geven dö. He meen, de Lüde in sien egen Partei stünnen nich genoog achter em. Amenne is he mit de verscheden Flögels vun siene Partei nich torechtkamen. Op Wikiquote gifft dat Zitaten to, över oder vun „Kurt Beck“ (hoochdüütsch). Persönliche Websteed Ingo Arend, Vergesst die Kleinbürger nicht!, in: Freitag 14, 04.04.2008 Wat Kurt Beck persöönlich klaar stellt hett v. 7. September 2008 Parteivörsitter vun de SPD Kurt Schumacher | Erich Ollenhauer | Willy Brandt | Hans-Jochen Vogel | Björn Engholm | Rudolf Scharping | Oskar Lafontaine | Gerhard Schröder | Franz Müntefering | Matthias Platzeck | Kurt Beck | Franz Müntefering | Sigmar Gabriel | Martin Schulz | Olaf Scholz (kommissarisch) | Andrea Nahles |
Abdullah Gül, GCB, (* 29. Oktober 1950 in Kayseri) is en törkschen Politiker. Vun den 28. August 2007 af an is he de 11. Staatspräsident vun de Törkei. Dormit is he ok Böverst Befehlhebber över de Törk'schen Strietkräft, wenn keen Krieg is. Gül hett sik in'n April un Mai 2007 to de Wahl stellt för dat Amt vun den Präsidenten. He weer de Kannedat vun de Partei AKP, de in de Törkei regeeren deit. Parteichef Erdoğan harr em för de Wahl vörslahn. Vunwegen dat he Staatspräsident weern wull, hett dat in de Törkei en Krise in de Binnenpolitik un Neewahlen geven. Besunners dat törk'sche Militär hett sik dormols hören laten, se wullen sik dor rein gornich mit af finnen, wenn de Laizismus, so as he in den Staat siet Atatörk begäng weer, an de een oder annere Steed suutjes afschafft weern scholl. Gül weer de Kannedat vun en religiöse islaamsche Partei. Na de Wahlen is Gül an'n 28. August 2007 in de Grote Natschonalversammlung vun de Törkei in'n drüdden Wahlgang to'n Staatspräsidenten vun de Törkei wählt wurrn. An'n 6. September 2008 hett he vun sik höörn laten, as he as eersten Staatspräsidenten vun de Törkei na Eriwan reist is. Grund
Sersch Asati Sarkissjan (armeensch Սերժ Ազատի Սարգսյան Serž Azati Sargsyan; * 30. Juni 1954 in Stepanakert, Bargkarabach) is en armeenschen Politiker. Hüdigendags is he de Staatspräsident vun Armenien. Offiziell warrt seggt, dat Sarkissjan vun 1970 bit 1978 an de philoloogsche Fakultät vun de Staatliche Universität in Eriwan studeert hett. Ünnerbraken weer düsse Tiet dör sien Deenst bi'n Militär vun 1972 bit 1974. Na sien Studium hett he as Funktschonär vun de KPdSU un vun de Jugendorganisatschoon Komsomol in Stepanakert (Xankəndi) un in ganz Bargkarabach arbeit'. Sarkissjan hett mitmaakt bi den Striet üm de Unafhängigkeit vun Bergkarabach vun Aserbaidschan. Bergkarabach weer tomeist vun Armeniers bewohnt. Vun 1989 bit 1993 weer he Baas vun de so nömmten „Strietkräft to'n Süms-Verdeffendeern“ in de Republiek Bargkarabach. Bovenhen weer he vun 1990 bit 1993 Afordenten vun dat Parlament vun Armenien. In't Johr 2004 is he Präsident vun den Schachspeelverband vun Armenien wurrn. 1993 is he Minister för't Verdeffendeern in Armenien wurrn. Dat hett he bit 2007 maakt. In'n März 2007 is he Ministerpräsident vun Armenien wurrn. Dat is he bit April 2008 bleven. In'n Februar 2008 is he to'n Nafolger vun Staatspräsident Robert Kotscharjan wählt wurrn. Ofschoonst Tokiekers vun de OSZE seggt hefft, bi de
Tigran Sarkissjan (armeensch Տիգրան Սարգսյան, wetenschoplich ümschreven Sargsyan, to lesen as [ti'gɹan saɹkʰəs'jan]) * 29. Januar 1960, Kirowakan, Armeensche SSR (hüdigendags Wanadsor, Armenien) is en armeenschen Bankkoopmann un Politiker. Vun den 9. April 2008 af an bit to'n 3. April 2014 weer he Ministerpräsident vun de Republik Armenien. Vun März 1998 af an weer he Vörsitter vun de Zentralbank vun de Republik Armenien. He höört to keen Partei to. in Nafolger as Ministerpräsident is Howik Abrahamjan.